CELEX: C2007/155/67
Language: sk
Date: 2007-07-07 00:00:00
Title: Vec T-161/07: Žaloba podaná 9. mája 2007 – Group Lottuss/ÚHVT – Ugly (COYOTE UGLY)

7.7.2007   
            
            
               SK
            
            
               Úradný vestník Európskej únie
            
            
               C 155/37
            
         Žaloba podaná 9. mája 2007 – Group Lottuss/ÚHVT – Ugly (COYOTE UGLY)
   (Vec T-161/07)
   (2007/C 155/67)
   Jazyk žaloby: španielčina
   Účastníci konania
   
      Žalobca: Group Lottuss Corp., SL (Barcelona, Španielsko) (v zastúpení: J. Grau Mora, A. Angulo Lafora, M. Ferrándiz Avendaño a J. Arribas García, abogados)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom ÚHVT: UGLY, INC.
   Návrhy žalobcu
   
               —
            
            
               zrušiť (čiastočne) rozhodnutie druhého odvolacieho senátu Úradu pre harmonizáciu vnútorného trhu z 2. marca 2007 v rozsahu, v akom ním bola zamietnutá prihláška ochrannej známky Spoločenstva č. 2 428 795„COYOTE UGLY“, ktorú podal GROUP LOTTUSS CORP. SL,
            
         
               —
            
            
               zaviazať ÚHVT na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka: obrazová ochranná známka „COYOTE UGLY“ (prihláška č. 2 428 795) pre výrobky a služby tried 9, 41 a 42.
   
      Majiteľ ochrannej známky alebo označenia, ktoré je základom námietky: Ugly, INC.
   
      Ochranná známka alebo označenie, ktoré je základom námietky: slovná ochranná známka Spoločenstva „COYOTE UGLY“ pre výrobky tried 14, 16, 21, 25, 32 a 34 a skoršie, nezapísané, všeobecne známe slovné a obrazové ochranné známky „COYOTE UGLY“ pre výrobky a služby tried 14, 16, 21, 25, 32, 33, 34, 41 a 42.
   
      Rozhodnutie námietkového oddelenia: čiastočné prijatie námietok a zamietnutie prihlášky ochrannej známky Spoločenstva, pokiaľ ide o služby triedy 42.
   
      Rozhodnutie odvolacieho senátu: zrušenie napadnutého rozhodnutia v rozsahu, v akom ním boli zamietnuté námietky proti „zábavným službám, diskotékam a podnikom poskytujúcim priestory pre zábavné podujatia“, o ktoré sa žiadalo v rámci triedy 41, a zamietnutie prihlášky pre uvedené služby.
   
      Dôvody žaloby: nesprávne uplatnenie článku 8 ods. 1 písm. b) nariadenia (ES) č. 40/94 o ochrannej známke Spoločenstva.